
1  Šta vam treba prije početka
Postoje dva načina da dođete do programa. Izaberite onaj koji odgovara vašoj situaciji.
	Situacija
	Šta radite

	Dobili ste gotovu instalaciju (.exe)
	Idete direktno na poglavlje 2. Ne treba vam ništa drugo instalirati.

	Imate izvorni folder (gnm-app)
	Idete na poglavlje 3 — tamo se pravi .exe instalacija.


Sistemski zahtjevi
–   Windows 10 ili Windows 11 (64-bitni)
–   Oko 500 MB slobodnog prostora na disku
–   4 GB radne memorije ili više
–   Internet — samo za AI funkcije. Sve ostalo radi bez interneta.
2  Instalacija gotovog programa
Ovo je postupak za nastavnika koji je dobio gotov instalacijski fajl.
1.  Prekopirajte fajl „Generator nastavnih materijala Setup 11.0.0.exe" na računar (USB, mejl ili mreža).
2.  Dvoklik na taj fajl.
3.  Ako Windows javi „Windows protected your PC" — kliknite More info, pa Run anyway. Program nije digitalno potpisan, pa Windows upozorava; to je očekivano.
4.  Izaberite folder za instalaciju ili ostavite predloženi, pa kliknite Install.
5.  Kad završi, na radnoj površini se pojavi ikona „Generator nastavnih materijala". Dvoklik i program radi.
	Node.js nije potreban
Na računaru na kojem instalirate gotov .exe ne treba instalirati Node.js ni bilo šta drugo. Sve je upakovano u instalaciju.


Prvo pokretanje
1.  Otvara se ekran za izbor korisnika. Kliknite svoj profil.
2.  Podrazumijevana lozinka je 0000.
3.  Odmah je promijenite: u traci postavki kliknite ikonu ključa pored svog imena.
4.  Upišite naziv škole u gornju traku i podesite školsku godinu.
3  Pravljenje instalacije iz izvornog foldera
Ovo radi autor programa ili osoba koja priprema instalaciju za druge računare. Radi se jednom, a dobijeni .exe se dijeli koliko god puta treba.
Korak 1 — Node.js
1.  Otvorite nodejs.org i preuzmite LTS verziju.
2.  Instalirajte je klikanjem Next do kraja.
Korak 2 — priprema foldera
1.  Raspakujte ZIP na trajno mjesto, na primjer C:\Generator.
2.  Ne ostavljajte ga u Downloads — tamo se lako obriše.
Korak 3 — instalacija zavisnosti
1.  Otvorite folder gnm-app u Explorer-u.
2.  Kliknite u adresnu traku, upišite cmd i pritisnite Enter.
3.  Upišite naredbu:
	npm install


Traje nekoliko minuta i zahtijeva internet.
Korak 4 — provjera da radi
	npm start


Ako se program otvori, sve je u redu. Zatvorite ga i idite na sljedeći korak.
Korak 5 — pravljenje .exe instalacije
Dvoklik na fajl:
	NAPRAVI_INSTALACIJU.bat


Skripta sama provjeri je li sve instalirano, popravi ako treba i napravi instalaciju. Traje 2 do 5 minuta.
Kad završi, otvori se folder dist\ u kojem je fajl:
	Generator nastavnih materijala Setup 11.0.0.exe


Taj fajl prekopirate na USB i nosite na druge računare.
	Ne pokrećite .bat kao administrator
Desni klik pa „Run as administrator" postavlja Windows u folder System32, gdje skripta ne nalazi projekat. Koristite običan dvoklik.


4  Podešavanje kviza u kabinetu
Program može primati rezultate učeničkih kvizova preko lokalne mreže. Ovo radi samo u desktop verziji.
Kako radi
1.  Pokrenete program na nastavničkom računaru. On automatski otvori server.
2.  U meniju Pomoć → O programu piše adresa, na primjer 192.168.1.5:3456.
3.  Generišete kviz i preuzmete ga. Adresa je već upisana u fajl.
4.  Kopirate kviz na USB i otvorite ga na učeničkim računarima.
5.  Učenik upiše ime, riješi i klikne Predaj. Rezultat stiže kod vas u realnom vremenu.
Windows Firewall
Pri prvom pokretanju Windows pita za dozvolu mreže. Obavezno kliknite Allow access i označite Private networks. Ako slučajno odbijete, rezultati neće stizati.
Naknadno se dozvola dodaje ovako:
1.  Windows Security → Firewall & network protection
2.  Allow an app through firewall → Change settings
3.  Pronađite „Generator nastavnih materijala" i označite kolonu Private
	Svi računari na istoj mreži
Nastavnički i učenički računari moraju biti na istoj mreži kabineta. Ako je nastavnički na WiFi a učenički na kablu, često su na različitim podmrežama i ne vide se.


Preporuka
Zamolite administratora da nastavničkom računaru dodijeli statičku IP adresu. Tada se adresa nikad ne mijenja i ne morate ponovo generisati kviz.
Ako mreža ne radi
Učenik na svom računaru klikne „Printaj rezultat", a vi bodove unesete ručno. Kviz i ocjenjivanje rade i bez mreže.
5  Podešavanje AI ključa
AI se koristi za pripreme, provjere znanja, prilagođene programe i analize. Svaki nastavnik unosi svoj ključ — ključevi se ne dijele između profila.
Besplatan Gemini ključ
1.  Otvorite aistudio.google.com/apikey
2.  Prijavite se Google nalogom.
3.  Kliknite Create API key i kopirajte ključ.
4.  U programu, u traci postavki, izaberite Gemini i zalijepite ključ.
Besplatna kvota je oko 1500 upita dnevno, bez unosa kartice. Za rad u školi je više nego dovoljno.
Drugi provajderi
	Provajder
	Napomena

	Gemini
	Besplatno, dobar bosanski jezik. Preporučeno za škole.

	Ollama
	Radi lokalno bez interneta, ali traži jak računar (16 GB RAM) i slabiji je na bosanskom.

	OpenRouter
	Besplatna kvota oko 50 upita dnevno; modeli se povremeno mijenjaju.

	OpenAI / Claude
	Plaćaju se po upotrebi. Traže vlastiti ključ.


6  Rješavanje problema
„Electron failed to install correctly"
Novije verzije npm-a blokiraju skripte koje preuzimaju program. Rješenje:
	npm install-scripts approve --all --no-allow-scripts-pin
rmdir /s /q node_modules\electron
npm install


Ili jednostavno dvoklik na POPRAVI_ELECTRON.bat, koji to odradi sam.
„Could not read package.json: C:\Windows\System32"
Skripta je pokrenuta kao administrator. Zatvorite prozor i pokrenite je običnim dvoklikom.
Preuzimanje ne uspijeva
–   Školska mreža često blokira velika preuzimanja. Pokušajte preko mobilnog hotspota.
–   Antivirus zna blokirati raspakivanje. Isključite ga na pet minuta.
–   Provjerite da ima najmanje 500 MB slobodno na disku.
Word dokument se ne otvara
Provjerite da koristite verziju 11.0 ili noviju. U starijim verzijama su se .docx fajlovi kvarili pri preuzimanju u desktop verziji.
Zaboravljena lozinka
Administrator u traci postavki klikne ikonu pored imena profila i vrati lozinku na 0000.
7  Čuvanje podataka
Svi podaci su na vašem računaru. Ništa se ne šalje na strane servere.
Rezervna kopija
1.  U gornjoj traci kliknite Backup.
2.  Sačuvajte fajl na USB ili u oblak.
3.  Radite to na kraju svakog polugodišta.
Vraćanje podataka
Kliknite Restore i izaberite ranije sačuvani fajl. Korisno pri prelasku na novi računar.
	Prije reinstalacije
Uvijek napravite Backup prije nego što deinstalirate ili instalirate novu verziju programa.


8  Podrška
Za pitanja i prijavu grešaka obratite se autoru.
Jasmin Suljkanović
Nastavnik informatike · JU OŠ „Rainci Gornji", Kalesija
Predsjednik UPINITK — Udruženja nastavnika informatike Tuzlanskog kantona
Kad prijavljujete grešku, napišite šta ste radili, šta ste očekivali i šta se desilo. Ako postoji poruka o grešci, prepišite je doslovno ili priložite snimak ekrana.

